CELEX: 62015CN0507
Language: lv
Date: 2015-09-24 00:00:00
Title: Lieta C-507/15: Lūgums sniegt prejudiciālu nolēmumu, ko 2015. gada 24. septembrī iesniedza Rechtbank van Koophandel Gent (Beļģija) – Agro Foreign Trade & Agency Ltd/Petersime NV

14.12.2015   
            
            
               LV
            
            
               Eiropas Savienības Oficiālais Vēstnesis
            
            
               C 414/20
            
         Lūgums sniegt prejudiciālu nolēmumu, ko 2015. gada 24. septembrī iesniedza Rechtbank van Koophandel Gent (Beļģija) – Agro Foreign Trade & Agency Ltd/Petersime NV
   
   (Lieta C-507/15)
   (2015/C 414/24)
   Tiesvedības valoda – holandiešu
   
      Iesniedzējtiesa
   
   
      Rechtbank van Koophandel Gent
   
   
      Pamatlietas puses
   
   
      Prasītāja: Agro Foreign Trade & Agency Ltd
   
   
      Atbildētāja: Petersime NV
   
   
      Prejudiciālais jautājums
   
   Vai Beļģijas Likums par tirdzniecības pārstāvības līgumu atbilst Direktīvai par tirdzniecības pārstāvību (1) un/vai Asociācijas līguma normām, kura skaidrs mērķis ir Turcijas iestāja Eiropas Savienībā, un/vai Turcijas un Eiropas Savienības savstarpējiem pienākumiem, lai novērstu šķēršļus brīvai pakalpojumu sniegšanai, ciktāl Beļģijas Likums par tirdzniecības pārstāvības līgumu, ar ko Beļģijas valsts tiesībās transponē Direktīvu par tirdzniecības pārstāvību, nosaka, ka tas ir piemērojams vienīgi tirdzniecības pārstāvjiem, kuru galvenā uzņēmējdarbības vieta ir Beļģijā, un ka tas nav piemērojams, ja pilnvarotājs, kurš veic uzņēmējdarbību Beļģijā, un tirdzniecības pārstāvis, kurš veic uzņēmējdarbību Turcijā, ir skaidri izvēlējušies par piemērojamajiem tiesību aktiem Beļģijas tiesību aktus?
   
      (1)  Padomes 1986. gada 18. decembra Direktīva 86/653/EEK par dalībvalstu tiesību aktu koordinēšanu attiecībā uz pašnodarbinātiem tirdzniecības pārstāvjiem (OV L 382, 17. lpp.).